text: Ambolt ordet er lånt fra middelnedertysk "ambolt" (jvf. engelsk "anvil"); sidste del af ordet ("bolt") er muligvis beslægtet m. latin "pellere," slå, støde; endv. er det i familie med oldnordisk "bauta," slå, støde. 
  Ambolte forbindes almindeligvis ikke med træsmede, men med metalsmede og dermed beslægtede fag. Dog anvendes de hos os især på fileværkstedet, hvor sådanne forefindes, ved arbejde med savklinger der skal rettes (retteambolt) eller udlægges (, udlæggerambolt), både på værksteder til alle slags grovtandede save, men ikke mindst blandt skovarbejdere til langsav eller lignende. Bødkere bruger undertiden ambolt til at bindte ved, men hos ham hedder den på jysk spærhage. Almindelige smedeambolte findes i størrelserne fra 3-300 kg.